Rikunarita-ORG/Wikinium huggingface dataset:
# న్యాయం

* **న్యాయం** న్యాయ శాస్త్రం ప్రకారం తప్పొప్పులలోని నిజాలను నిర్ధారించేది. దీనికి వికృతి నాయము. ఇది ఇక్కడ చర్చనీయాంశం.

* న్యాయం గురించి వాదించేవారు న్యాయవాదులు. వారి వాదనలను విని న్యాయాన్ని నిర్ధారించేవారు న్యాయమూర్తులు. ఈ ప్రక్రియ జరిగే ప్రదేశాలు న్యాయస్థానాలు.

* అలాగే న్యాయం అనునది నీతి శాస్త్రానికి సంబంధించినది కూడా. నీతి, సత్యం, హేతువులు, చట్టం, ప్రకృతినియమం, సమానత్వం మొదలగు అంశాలపై ఆధారపడిన ఒక నీతి అంగము.

* సంస్కృతన్యాయముల అనగా సంస్కృత లోకోక్తులు. ఇవి తెలుగు సామెతలు వంటివి.

## న్యాయస్థానాలు

న్యాయస్థానాలు వివిధ స్థాయిలలో పనిచేస్తాయి.

* ప్రధాన న్యాయస్థానం (హైకోర్టు)
* అత్యున్నత న్యాయస్తానం (సుప్రీం కోర్టు)
* అంతర్జాతీయ న్యాయస్థానం

## గ్రామ న్యాయస్థానాలు

2002లో అత్యున్నత న్యాయస్తానం (సుప్రీం కోర్టు) ఇచ్చిన తీర్పు ప్రకారం దేశంలో 2007 నాటికి ప్రతి 10 లక్షల మందికి 50 మంది జడ్జీలు ఉండాలి.ఈ లెక్కన ఇప్పటి జనాభా ప్రకారం చూస్తే దేశవ్యాప్తంగా 50 వేల జడ్జీలు ఉండాలి. ఇప్పుడున్నది కేవలం 16వేల మంది మాత్రమే.2009లో గ్రామ న్యాయాలయాల బిల్లుకు ఆమోదం లభించింది.దేశవ్యాప్తంగా 6 వేల గ్రామీణ న్యాయాలయాలను ఏర్పాటు చేయాల్సి ఉంది. పేదలకు వారి ఇంటి గడపవద్దే న్యాయం అందించడమే ఈ చట్టం ప్రధాన లక్ష్యం. కొత్త కేసులతోపాటు కింది కోర్టుల నుంచి కూడా కొన్ని కేసులను గ్రామీణ న్యాయాలయాలకు తరలించాలన్న ప్రతిపాదన చట్టంలో ఉంది. వీటి పరిధిలోకి వచ్చే పాత కేసులన్నింటినీ బదిలీ చేస్తే కోర్టులపై భారం తగ్గుతుంది.గ్రామీణ న్యాయాలయాలను కేంద్ర, రాష్ట్ర ప్రభుత్వాలు రెండూ కలిసి ఏర్పాటు చేయాలి. మొదట మౌలిక సదుపాయాలు, ఏడాదిపాటు నిర్వహణకు కొంత మొత్తాన్ని కేంద్రం భరిస్తుంది. మొదట కాస్త పెద్ద పంచాయతీ, లేదంటే కొన్ని పంచాయతీలను కలిపిగానీ ఒక్కో గ్రామ న్యాయాలయం ఏర్పాటు చేయాలి. అక్కడి పరిస్థితులనుబట్టి అదనంగా మరొకటి ఏర్పాటు చేయాలనుకుంటే ప్రధాన న్యాయస్థానం (హైకోర్టును) సంప్రదించి నోటిఫికేషన్‌ జారీ చేయవచ్చు. ప్రధాన న్యాయస్థానం (హైకోర్టును) సంప్రదించి న్యాయాధికారిని గవర్నరు నియమిస్తారు. మేజిస్ట్రేట్‌ నియామకానికి గల అర్హతలే న్యాయాధికారిగా నియమితులయ్యే వ్యక్తికీ ఉండాలి. కేవలం చట్టాల పరిధిలోనే పనిచేయకుండా సహజ న్యాయసూత్రాలకు అనుగుణంగా పనిచేయాలన్న నిర్ణయం ఈ చట్టంలో కీలకాంశం. ఆస్తి కొనుగోలు, కాలువ నీరు వినియోగంలో వివాదాలు, కనీస వేతనాల చట్టం, వ్యవసాయ భూమి భాగస్వామ్య వివాదాలు తదితరాలు గ్రామ న్యాయాలయాల పరిధిలోకి వస్తాయి. సివిల్‌ కేసులను తొలుత రాజీ మార్గంలో పరిష్కరించేలా ఇవి చొరవ చూపాలి. గ్రామీణ న్యాయాలయాలు ఇచ్చే తీర్పులపై ఒకే అప్పీలు ఉంటుంది. క్రిమినల్‌ కేసులను తీర్పు వెలువడిన 30 రోజుల్లో అసిస్టెంట్‌ సెషన్స్‌ జడ్జి వద్ద అప్పీలు చేసుకోవాలి. వీరు ఇచ్చిన తీర్పులపై తదుపరి అప్పీళ్లు ఉండవు. దీనివల్ల పైకోర్టులపై మళ్లీ ఒత్తిడి పెరిగే అవకాశం ఉండదు.

## గ్రామీణ ప్రాంతాలలో. ఇప్పుడు తాతలు ముత్తాతలు అప్పటి వారి దగ్గర ఆస్తులు

భూమి భూమి ఆస్తులు కొన్నారు ఇప్పటికీ మూడు నాలుగు తరాలు అయినా కొన్న వారి బిడ్డలకు మనుమలకు భూమి పట్టలు కాలేదు. ఇప్పుడు న్యాయవ్యవస్థలో గ్రామంలో ప్రజలను విచారించి వాళ్ల దగ్గర భూమి కొన్నారా లేదని నిర్ధారణ అయిన తర్వాత ప్రజల పక్షాన న్యాయం జరిపి వాళ్లకు భూమి పట్ట చేయాలి. దీనికి ఒక కాల పరిమితి పెట్టాలి ఐదు సంవత్సరాలు ప్రభుత్వం నడిపిస్తే. రెండున్నర సంవత్సరాలకు ఒకసారి. రెండు నెలల టైం వ్యవధి ఇచ్చి పట్టాలు చేస్తే. భూమి తగాదాలు ఉండవు ఆ వ్యవస్థకు నమస్కరించుచున్నాను జై భీమ్ జై జై భీమ్
# బోధన

చెట్ల కింద విద్యార్థులకు బోధిస్తున్న ఆఫ్రికన్ ఉపాధ్యాయురాలు
ఒకరికి తెలిసిన జ్ఞానాన్ని ఇంకొకరికి సులభంగా తెలియజేసే క్రియని **బోధన** అంటారు. పూర్వ కాలంలో ఇది ప్రధానంగా మౌఖిక పద్ధతిలో, చూసి ఆచరించు పద్ధతిలో ఉంది.విజ్ఞానం ఆభివృద్ధితో, బోధనలో ఆధునిక పద్ధతులు చోటుచేసుకున్నాయు. వీటిలో పుస్తకాల, దృశ్య శ్రవణ మాధ్యమాలు, కంప్యూటర్, ఐసిటి ద్వారా ఎక్కడనుండైనా విద్యని నేర్చుకోవచ్చు.

## బోధన విద్య

### సర్టిఫికేట్

ఒక సంవత్సరం కాల పరిమితి గల సర్టిఫికేట్ కోర్సు నర్సరీ, ప్రాథమిక స్థాయిలో మొదటి రెండు సంవత్సరాల విద్యార్థులకి చదువు చెప్పటానికి అర్హత.

### డిప్లమా

డిప్లొమా ఇన్ ఎడ్యుకేషన్ (డి.ఎడ్) అనేది ప్రాథమిక స్థాయి పాఠశాల విద్యార్థులకి ఉపాధ్యాయ విద్య. దీనిని 1962 లో ప్రారంభించినపుడు టీచర్ ట్రెయినింగ్ సర్టిఫికేట్ (టిటిసి) అనే వారు. 1999 నుండి డి.ఎడ్ గా పేరు మార్చారు. ప్రభుత్వ సంస్థలు జిల్లాకు ఒక్క సంస్థ చొప్పున 23 జిల్లాలలో 23 సంస్థలున్నాయి. వీటిని డైట్ అనగా జిల్లా విద్యా, శిక్షణా సంస్థ (District Institute of Education and Training (DIET) అంటారు. ఒక్కొక్క సంస్థలో వంద సీట్లు ఉన్నాయి.ఇవికాక 11 ఉర్దూ మాధ్యమం కళాశాలలు, ప్రతి దానిలో 50 సీట్లు ఉన్నాయి. 2007 నుండి ప్రైవేటు సంస్థలలో కూడా డి.ఎడ్‌ కోర్సు నిర్వహించబడుతున్నది. ప్రైవేటు సంస్థలలో డి.ఎడ్‌ కోర్సు, ఫీజుల నిర్ధారణ, రిజర్వేషన్ల అమలు, అడ్మిషన్ల కౌన్సిలింగ్‌ తదితర విషయాలనన్నింటిని డి.ఎడ్‌ కన్వీనరే నిర్ధారించి, అమలు చేస్తారు.

ప్రతి సంవత్సరం మేనెలలో ఇంటర్మీడియట్‌ పూర్తి చేసిన వారికి, రాష్ట్ర వ్యాప్తంగా డి.ఎడ్ ప్రవేశ పరీక్ష ద్వారా అడ్మిషన్లు జరుపుతారు. సాధారణ విద్యార్థులు ఇంటర్మీడియట్ లో 45 శాతం మార్కులు వచ్చిన వారు దీనికి అర్హులు. ఇంటర్మీడియట్ వృత్తి విద్య చదివిన వారికి అర్హత లేదు. 2010 లో ప్రభుత్వ కాలేజీలో మొదటి సంవత్సరానికి రు. 2385, ప్రైవేటు కాలేజీలో రు.12500 ఫీజులున్నాయి.

### బాచలర్ డిగ్రీ, పిజీ

బాచలర్ ఆఫ్ ఎడ్యుకేషన్, (బిఇడీ) డిగ్రీ తరువాత బోధనా విద్య. దీనిలో చేరటానికి. డిగ్రీలో లేక పిజీలో సాధారణ విద్యార్థులు 50 శాతం సాధించి వుండాలి. ఇది చదివిన వారు ఉన్నత పాఠశాల స్థాయి విద్యార్థులకి ఉపాధ్యాయులుగా, ప్రాథమిక స్థాయి విద్యార్థులకి ఉపాధ్యాయులుగా చేరవచ్చు. దీనిలో ప్రవేశానికి ఎడ్సెట్ (Ed.CET) పరీక్ష రాయాలి. ఆటలలో బోధనకి ప్రవేశ పరీక్ష వుంటుంది. మాస్టర్ ఆఫ్ ఎడ్యుకేషన్, (ఎమ్ఇడీ) పిజీ డిగ్రీ తరువాత బోధనా విద్య. దీనిలో ప్రవేశానికి పరీక్ష వుంటుంది.

## బోధన స్థాయి ఉపాధి అవకాశాలు

### పాఠశాల

ప్రాథమిక, ఉన్నత పాఠశాల ఉపాధ్యాయులను డిఎస్సి (డిస్ట్రిక్ట్ సెలెక్షన్ కమిటీ ) అని పిలవబడే పరీక్ష ద్వారా నియమిస్తారు. వీటిని సెకండరీ గ్రేడ్ టీచర్లు అని అంటారు.

డిఎస్సి 2008 నియామకాలలో, 30745 ఎస్జిటి పోస్టులున్నాయి. డి.ఎడ్, బి.ఎడ్ చదివిన వారికి కేటాయించవలసిన నిష్పత్తి గురించిన కోర్టు కేసుల వలన అలస్యమై, 2010 లో జరుగుతున్నాయి. విద్యాహక్కు చట్టం ప్రకారం కావలసిన ఉపాధ్యాయుల కోసం తుది కోర్టు తీర్పు రాకుండానే జరుగుతున్నాయి.

### జూనియర్ కళాశాల

జూనియర్ కళాశాల, పాలిటెక్నిక్ లెక్చరర్ ఉద్యోగాలను ఎపిపిఎస్సి భర్తీ చేస్తుంది.

### డిగ్రి కళాశాల, ఆ పై

డిగ్రి కళాశాల లెక్చరర్ ఉద్యోగాలను ఎపిపిఎస్సి భర్తీ చేస్తుంది. యుజిసి నిర్వహిస్తున్న జూనియర్ పరిశోధక భత్యం, లెక్చరర్ నియామక అర్హత కోసం జాతీయ అర్హతా పరీక్షలో (National Eligibility Test for Junior Research Fellowship and eligibility for Lectureship) ఉత్తీర్ణత, మాస్టర్స్ స్థాయిలో 55 శాతం (సాధారణ విద్యార్థులు) వుండాలి.

## వనరులు

* పాఠశాల విద్యా శాఖ
* అంధ్రప్రదేశ్ ఉన్నత విద్యా పరిషత్
* ఆంధ్రప్రదేశ్ పబ్లిక్ సర్వీస్ కమీషన్
# విద్యా సంస్థలు

విద్యా సంస్థలను యాజమాన్యము ఆధారంగా ప్రభుత్వ, ప్రభుత్వ సహాయం పొందిన, ప్రైవేటు సంస్థలుగా వర్గీకరించవచ్చు. వీటి పరిధిని బట్టి పాఠశాల, ఉన్నత విద్యగా వర్గీకరించవచ్చు.

## ప్రభుత్వ సంస్ఠలు

### పాఠశాల స్థాయి

సాధారణ పాఠశాలలు
పురపాలకసంఘం, మండల పరిషత్, జిల్లా పరిషత్ ఆధ్వర్యంలో పాఠశాలలు పనిచేస్తాయి.

గురుకులాలు
ప్రభుత్వ విద్యా సంస్థలలో నివాస సౌకర్యాలతో కూడిన విద్యాలయాలను ప్రభుత్వ గురుకులాల రూపంలో ప్రభుత్వం నిర్వహిస్తున్నది. వీటిలో విద్యార్థులు ఎక్కువ సమయం చదువు, పరీక్షల సాధన చేస్తారు. వీటిలో కూడా యాజమాన్యాన్ని బట్టి సాంఘీక సంక్షేమ గురుకులాలు, ఆదివాసి గురుకులాలు,, నవోదయ పాఠశాల లాంటివి వున్నాయి.

### మాధ్యమిక, ఉన్నత విద్యా స్థాయి

ఆంధ్రప్రదేశ్ గురుకుల విద్యాలయాల సంస్థ ఆధ్వర్యంలో జూనియర్ కళాశాల, డిగ్రీ కళాశాలలు గురుకులాల తరహాలో నడపబడుతున్నాయి.

### వృత్తి విద్యాస్థాయి

ఇంటర్మీడియట్ విద్యతో పాటు ఇంజనీరింగ్ విద్యను గురుకుల తరహాలో విద్యనందించే సంస్థ ఐఐఐటి.

## ప్రైవేటు సంస్థలు

### పాఠశాల స్థాయి

గురుకులాలు
ప్రభుత్వ గురుకులాల తరహాలో ప్రైవేటు సంస్థలుకూడా విద్యాలయాలను నిర్వహిస్తున్నాయి, ఇవి ఇంటర్మీడియట్ స్ధాయిలో, లేక పోటీ పరీక్షల తర్ఫీదులో ఎక్కువ వున్నాయి, వీటిలో విద్యార్థులు ఎక్కువ సమయం చదువు, పరీక్షల సాధన చేస్తారు. వీటిలో కొన్ని శ్రీ చైతన్య, నారాయణ, విజ్ఞాన్, ఎన్నారై, మాస్టర్ మైండ్స్.

### ఉన్నత విద్యా స్థాయి

## ఇవీ చూడండి

* ఇండియన్ ఇన్స్టిట్యూట్ ఆఫ్ టెక్నాలజీ హైదరాబాద్

## వనరులు
# ఆంధ్రప్రదేశ్ రాష్ట్ర విద్యా పరిశోధన, శిక్షణ సంస్థ

NCERT, Andhra Pradesh
ఆంధ్ర ప్రదేశ్ రాష్ట్ర విద్యా పరిశోధన, శిక్షణా సంస్థ (AP State Council for Education Research and Training, (APSCERT) ) 27-07-1967 న, అప్పటికే వున్న రాష్ట్ర విద్యాసంస్థ, రాష్ట్ర విద్యా, వృత్తిపర సలహా బ్యూరో, రాష్ట్ర వైజ్ఞానిక విద్య సమితి, రాష్ట్ర మూల్యాంకన సమితులను కలగలిపి ఏర్పడినది.

## లక్ష్యాలు

* ప్రాథమిక, ప్రాథమికోన్నత, మాధ్యమిక సేవలలో వున్న ఉపాధ్యాయులకు, వారికి శిక్షణఇచ్చే ఉపాధ్యాయులకు శిక్షణ
* విద్యా విషయాలలో ఆలోచనలు, సమాచార వినిమయానికి కేంద్రంగా వ్యవహరించుట
* పాఠశాల విద్యావిషయక సలహాలు ఇచ్చుట
* విద్యావిషయక కార్యక్రమాలపై అధ్యయనాలు, సర్వేలు చేయుట
* విద్యా సమస్యలు, బోధనా పద్ధతులపై పరిశోధన కార్యకలాపాలను చేయట, సమన్వయం చేయుట
* పుస్తకాలు, పత్రికలు, దృశ్యశ్రవణ సామాగ్రి తయారుచేయుట
* రాష్ట్రంలో విద్యా కార్యక్రమాల ప్రభావాన్ని మూల్యాంకనం, అధ్యయనం చేయుట

## మూలాలు
# రాష్ట్ర విద్యా సాంకేతికాల సంస్థ

**రాష్ట్ర విద్యా సాంకేతికాల సంస్థ** (State Institute for Education Technology, (SIET) ) 1985లో ఉపగ్రహాధారిత దృశ్య శ్రవణ కార్యక్రామాల తయారీకొరకు ఏర్పడింది. ఇలాంటివి కేంద్రంలో ఒకటి, ఒక్కొక్క రాష్ట్రంలో ఒకటి చొప్పున ఏర్పడినవి. కేంద్ర ప్రభుత్వం పూర్తి పెట్టుబడితో ఈ సంస్థ ఏర్పడింది. 5 నుండి 14సంవత్సరాల వయస్సుగల బాలబాలికలకు తెలుగులో కార్యక్రమాలను రూపొందించడం ఈ సంస్థ ముఖ్య ఉద్దేశం. పాఠశాలవిద్యాశాఖ ద్వారా, పనితీరు మెరుగుపరచడం కోసం స్వతంత్ర ప్రతిపత్తిగల సొసైటీగా 1990 లో మార్చబడింది. కేంద్రప్రభుత్వం కార్యక్రమాల కొరకు ఖర్చులు భరిస్తుంటే ఉద్యోగుల జీత భత్యాలను రాష్ట్ర ప్రభుత్వం భరిస్తున్నది

## ‌లక్ష్యాలు

* విద్యా విధానాలు, కార్యక్రమాలు నియత, అనియత పద్ధతులలో అమలుపరచుటకు పాఠశాల విద్యా శాఖకు సహాయ పడుట
* పై లక్ష్యం కొరకు సరిపడే కార్యాలను చేయుట

## మూలాలు
# రాష్ట్రీయ మాధ్యమిక శిక్షా అభియాన్

| రాష్ట్రీయ మాధ్యమిక శిక్షా అభియాన్ |
| --- |
| राष्ट्रीय माध्यमिक शिक्षा अभियान |
| దేశం | భారతదేశం |
| ప్రధానమంత్రి(లు) | నరేంద్ర మోడీ, డా. మన్మోహన్ సింగ్ |
| మంత్రిత్వ శాఖ | మినిస్ట్రీ ఆఫ్ హ్యూమన్ రిసోర్స్ డెవలప్‌మెంట్ (ఇండియా) |
| ప్రారంభం | మార్చి 2009లో డాక్టర్ మన్మోహన్ సింగ్ |

**రాష్ట్రీయ మాధ్యమిక శిక్షా అభియాన్** (RMSA) లక్ష్యం తొమ్మిది, పది తరగతుల ఉన్నత పాఠశాల విద్య ప్రమాణాలని అభివృద్ధి చేయడము, విస్తరించడము . ప్రాథమిక విద్యకోసం ప్రభుత్వం ప్రారంభించిన సర్వ శిక్షా అభియాన్ పథకం సత్ఫలితాలివ్వడంతో దీనికై మానవ వనరుల మంత్రిత్వ శాఖ, 11 వ ప్లాన్ లో, 20,120 కోట్లతో రాష్ట్రీయ మాధ్యమిక్ శిక్షా అభియాన్ ను రూపొందించింది.

## ముందుచూపు

దీని దార్శనికత లేకముందుచూపు లోని ముఖ్య విషయం14-18 సంవత్సరముల వయస్సు గల అందరి యువతీ యువకులకు మంచి ప్రమాణాలతో కూడిన విద్య అందుబాటులో, తక్కువ ఖర్చుతో అందచేయటం . అనగా నివాస స్థలానికి తగిన దూరములో 7 -10 కిలో మీటర్ల లోపల ఉన్నత పాఠశాల వుండేటట్లు చేయటం, 2017 నాటికి, ఉన్నత పాఠశాల విద్యలో అందరు నమోదయేటట్లు చూడటం (GER 100%), సమాజంలో ఆర్థికంగా బలహీన వర్గాలవారికి, విద్యా పరంగా వెనుకబడినవారికి, బాలికలకి, గ్రామీణ ప్రాంతాలలో నివసిస్తున్న వికలాంగ పిల్లలకి, షెడ్యూల్ వర్గాలు, షెడ్యూల్ తెగలు, ఇతర వెనుక బడిన తరగతులు,, విద్యా పరంగా వెనుకబడిన అల్పసంఖ్యాకులకుఉన్నత పాఠశాల విద్యపొందేటట్లు చూడడం.

## వనరులు
# ఇన్‌ఫర్మేషన్ టక్నాలజీ

ఐటి ఆఫీసు
**ఐటి** పూర్తి పేరు ఇన్ఫొర్మేషన్ టెక్నాలజీ (Information Technology) . దీనిని ఐసిటి ( Information and Communication Technology) అని కూడా పిలుస్తారు. ఈ రంగంలోని పొరుగు సేవలలో భారతదేశం, ప్రపంచంలో పేరుగాంచింది. ఇది మొదట సాఫ్ట్వేర్ సేవలతో, ఎగుమతి ప్రధానంగా ప్రారంభమైనా, తరువాత దీని ఆధారంగా కల బిపిఒ రంగంతో అనేక వ్యాపార రంగాలలోకి , జాతీయ/స్థానిక వ్యాపారాలలోకి విస్తరించింది. ఉద్యోగాల కల్పనలో ఈ రంగం ప్రధాన పాత్ర వహిస్తున్నది.

## అంధ్రప్రదేశ్ లో ఐటి

సాఫ్ట్వేర్ టెక్నాలజీ పార్క్స్ ఆఫ్ ఇండియా, హైద్రాబాద్ వారి గణాంకాల ప్రకారంఆంధ్ర ప్రదేశ్ లో ఐటి పరిశ్రమ ఈ క్రింది విధంగా ఉంది.

| సంవత్సరము
 | ఎగుమతులు (రు కోట్లలో)
 | ప్రత్యక్ష ఉద్యోగులు
 |
| --- | --- | --- |
| 2002-03
 | 3668
 | 71445
 |
| 2003-04
 | 5025
 | 85945
 |
| 2004-05
 | 8270
 | 126920
 |
| 2005-06
 | 12521
 | 151789
 |
| 2006-07
 | 18582
 | 187450
 |
| 2007-08
 | 26122
 | 239000
 |
| 2008-09
 | 32509
 | 251786
 |

2008-09 లో రు. 32, 509 కోట్ల ఎగుమతులతో, 24.5% వృద్ధి సాధించింది. జాతీయ స్థాయిలో పెరుగుదల 20.65 శాతంగా ఉంది. జాతీయ ఐటి ఎగుమతులలో రాష్ట్రం వాటా 15 %. 55శాతం ఐటి సేవలు, 20 శాతం బిపిఒ, 25శాతం, ఎంటర్ప్రైజ్ అప్లికేషన్స్ , ఇతరాలుగా ఉన్నాయి.
రాష్ట్రం మొత్తం ఎగుమతులలో 52.09% ఐటి రంగానికి చెందినవి. ఇన్ఫోసిస్, మైక్రోసాఫ్ట్, టిసిఎస్, విప్రో, జెన్పాక్ట్, ఒరాకిల్, డెల్, యుబిఎస్, సీమెన్స్. సొనాటా, పాట్నీ, యూనిసిస్, కన్వర్జిస్, గూగుల్ ప్రముఖ సంస్ధలు హైద్రాబాద్లో, తమ కార్యకలాపాలను విస్తరించాయి. 2, 51, 786 మంది ప్రత్యక్ష ఉద్యోగులతో దేశంలో ఐటి-బిపిఒ ఉద్యోగులలో రాష్ట్రం వాటా 11.44శాతం. అనుబంధ పరిశ్రమ (లేక పరోక్షంగా) ఉద్యోగులు 7, 92, 000తో, మొత్తం 9, 06, 430 మంది ఉపాధి పొందుతున్నారు.ఐటి పరిశ్రమ హైద్రాబాద్ , విశాఖపట్నం, తిరుపతి, కాకినాడ, వరంగల్ లలో ప్రధానంగా ఉంది.

## ప్రారంభ దశలోఉద్యోగాల నియామకం

ఐటిలో పెద్దసంస్థలు ప్రముఖ వృత్తి విద్య కాలేజీ ప్రాంగణాలలో చివరి సంవత్సర విద్యార్థులకు ప్రవేశ పరీక్ష, ఇంటర్వ్యూలను నిర్వహించి, ఉద్యోగులను ఎంపిక చేస్తారు. ఎక్కువ మార్కులు సాధించిన వారికిఅవకాశాలు ఎక్కువ. ఆ తరువాత స్థాయిలో సిడాక్ డిప్లొమా లాంటి కోర్సులు చదివినవారినికూడా కాంపస్ ఇంటర్వ్యూల ద్వారా ఎంపిక చేస్తారు. ఆ పై, రిఫరల్ ద్వారా, నేరుగా ఆఫీసులో ప్రవేశ పరీక్ష, ఇంటర్వ్యూలను నిర్వహించి, ఉద్యోగులను ఎంపిక చేస్తారు.

బిపిఒ నియామకాలకు చూడండి
బిపిఒ
## జెకెసి

2004లో జవహర్ విజ్ఞాన కేంద్రాలను (Jawahar knowledge Centre JKC), ప్రముఖ ఇంజనీరింగ్ కళాశాలలో, ఇన్సిట్యూట్ ఆఫ్ ఎలెక్ట్రానిక్ గవర్నెన్స్ (Institute of Electronic Governance) ద్వారా ప్రారంభించారు.విద్యార్థి పాఠ్యప్రణాళికద్వారా నేర్చుకొనే నైపుణ్యాలకి, ఉద్యోగానికి కావల్సిన నైపుణ్యాలకి వున్న ఖాళీని పూరించటానికి ఇవి ఉ పయోగపడ్తాయి. ఆధునిక కంప్యూటర్ లాబ్, సాఫ్ట్ స్కిల్స్, ప్రాజెక్ట్ మేనేజిమెంట్, కమ్యూనికేషన్ నైపుణ్యాలులో శిక్షణ ఇస్తారు.2004 నుండి 2009 వరకు 2, 01, 320 మంది విద్యార్థులు శిక్షణ పొందారు.

## ఇవీ చూడండి

* సమాచార సాంకేతిక , ప్రసారాలశాఖ (ఆంధ్రప్రదేశ్)

## వనరులు
# బిపిఒ

భారతదేశంలో ఒక కాల్ సెంటర్
**బిపిఒ** పూర్తి పేరు బిజినెస్ ప్రాసెస్ ఔట్సోర్సింగ్ (BPO). దీని అర్థం వ్యాపార పద్ధతులను పొరుగు సేవల రూపంలో నిర్వహించడం. ప్రతి సంస్థకి రకరకాల వ్యక్తులు, (ఉద్యోగస్థులు, అమ్నకం దారులు, కొనుగోలు దారులు, మదుపరులు, వాటాదారులు..), ప్రభుత్వము, ఇతర సంస్థలతో సంబంధం వుంటుంది. వీరితో లావాదేవీలు జరపడానికి, స్వంత ఉద్యోగులు నియమించుకోకుండా, పొరుగు సేవల సంస్థలతో ఒప్పందం చేసుకోవడమే బిపిఒ. చాలా లావాదేవీలు ముఖాముఖిగా కాక, ఫోను ద్వారా చేయవచ్చు, అందుకనే వీటిని కాల్ సెంటర్లు అనికూడా అంటారు. ఇవి ఐటి ఆధారంగా పనిచేస్తాయి కాబట్టి ఐటిఇఎస్ అని కూడా అంటారు.

## ఉద్యోగాల పరిమాణం

2008 లో ప్రకటించిన నాస్కామ్ -ఎవరెస్ట్ బిపిఒ స్టడీ : రోడ్ మాప్ 2012 ప్రకారం, బిపిఒ పరిశ్రమ 7,00,000 మంది ఉద్యోగులతో $10.9 బిలియన్లు ఎగుమతుల ఆదాయం కలిగివుంది. $26–29 బిలియన్లు మొత్తము మార్కెట్ 35% పెరుగుతున్నది. ప్రధానంగా కొనుగోలుదారు సంపర్కం, సహాయం, ఆర్థిక, గణాంక సేవలు, తక్కువ స్థాయిలో మానవ వనరులు, కొనుగోలు సేవలు, జ్ఞాన సేవలు, ఇవన్నీకలిస్తే భాగం 70 శాతంగా ఉంది. 25 దేశాల్లోని 75 నగరాల నుండి భారత బిపిఒ సంస్థలు పనిచేస్తున్నాయి. భారతదేశంలో 30 నగరాలలో (రెండవ, మూడవ నగరాలు కూడా) సంస్థలు పనిచేస్తున్నాయి. ఆంధ్ర ప్రదేశ్ లో 2008-09 లో రు. 32,509 కోట్ల ఐటి ఎగుమతులలో, 55శాతం ఐటి సేవలు, 20 శాతం బిపిఒ,25శాతం, ఎంటర్ప్రైజ్ అప్లికేషన్స్, ఇతరాలుగా ఉన్నాయి.

## ఉద్యోగ రకాలు

ఇవి రెండు రకాలు.

జాతీయ (డొమెస్టిక్) కాల్ సెంటర్లు
ఇవి దేశంలోని వారికి సేవలందిస్తాయి.
అంతర్జాతీయ కాల్ సెంటర్లు
ఇవి విదేశాలలోని వారికి సేవలందిస్తాయి.
## ప్రారంభ స్థాయిలో నియామక పద్దతి

ఇంటర్ లేదా, ఎదైనా డిగ్రీ, వుండి, ఇంగ్లీషు, ఇతర భాషల ఉచ్ఛారణ, వాక్చాతుర్యం వున్నవారు ఈ రంగంలో ఉపాధి పొందటానికి అర్హులు. ప్రారంభ జీతం 6000. (2009 లో)
45 లేక 90 రోజుల శిక్షణతో ఉద్యోగం సంపాదించవచ్చు. ఈ శిక్షణలో ప్రధానంగా వాక్చాతుర్యం, కాల్ సెంటర్ సాంకేతికాలు, ఉచ్ఛారణ తటస్థీకరణ, వ్యక్తిత్వ నైపుణ్యాలు అంశాలు వుంటాయి.

## ఉపాధికి శిక్షణ, తోడ్పాటు

ఉద్యోగ కల్పన, మార్కెటింగ్ మిషన్ ( EGGM) గ్రామీణ ప్రాంతాలలోని స్వయం సహాయ బృందాల కుటుంబాలలోని యువతకి, ప్రైవేటు భాగస్వాములతో శిక్షణ ఏర్పాటు చేసి, బిపిఒ, రిటైల్ రంగంలో ఉపాధికి తోడ్పడుతున్నది. 2005-2008 లో 15000 మందికి శిక్షణ ఇవ్వగా వారిలో 80 శాతం మంది ఉపాధి పొందారు.

## వనరులు
# విక్రయ కేంద్రాలు (రిటైల్)

విక్రయ కేంద్రం-1

విక్రయ కేంద్రం-2
సాధారణంగా మన దేశంలో, చిన్న చిన్న దుకాణాల ద్వారా చిల్లర వ్యాపారం (రిటైల్) జరిగేది. సరళీకృత ఆర్థిక విధానాల ఫలితంగా, మధ్యాదాయ వర్గం పెరగటం, వ్యవస్థీకృత రంగంలో విక్రయ కేంద్రాలు జోరందుకున్నాయి. వీటివలన షాపింగ్ మాల్స్, డిపార్ట్మెంటల్ స్టోర్స్, సూపర్ మార్కెట్సు తరహాలోనిత్యావసర వస్తువుల నుండి, బంగారం వరకు అన్నిరకాల వస్తువులని అమ్ముతున్నారు. అందువలన వీటిలో ఉద్యోగవకాశాలు పెరిగాయి.

## ఉద్యోగ రకాలు

సేల్స్ అసిస్టెంట్, సేల్స్ ఎగ్జిక్యూటివ్, టీం లీడర్, అసిస్టెంట్ సేల్స్ మేనేజర్, మేనేజర్

## ఉద్యోగానికి అర్హతలు

పదవతరగతి నుండి ఎంబిఎ చదువుతో రకరకాల స్థాయిలలో ఉపాధి పొందవచ్చు.వాక్చాతుర్యం, ఓపిక, చిరునవ్వు, వినయంగా మాట్లాడటం, కష్టమర్ని ఒప్పించగల నేర్పు లాంటి మృదు నైపుణ్యాలుండాలి.

## ప్రముఖ సంస్థలు

ప్రముఖ సంస్థలలో కొన్ని: పుడ్ వరల్డ్, ఫ్యూచర్ గ్రూప్ వారి బిగ్ బజార్, పాంతలూన్, షాపర్స్ స్టాప్, మ్యూజిక్ వరల్డ్, మోప్, ఫ్రెష్, మెక్డొనాల్డ్స్, హెచ్డిఎఫ్సి బిపిఒ.

## ఉపాధికి శిక్షణ, తోడ్పాటు

ఉద్యోగ కల్పన, మార్కెటింగ్ మిషన్ ( EGGM) గ్రామీణ ప్రాంతాలలోని స్వయం సహాయ బృందాల కుటుంబాలలోని యువతకి, ప్రైవేటు భాగస్వాములతో శిక్షణ ఏర్పాటు చేసి, బిపిఒ,రిటైల్ రంగంలో ఉపాధికి తోడ్పడుతున్నది. 2005-2008 లో 15000 మందికి శిక్షణ ఇవ్వగా వారిలో 80 శాతం మంది ఉపాధి పొందారు.

## వనరులు
# ఇంటర్వ్యూ

ఉద్యోగం కోసం జరుగుతున్న ఇంటర్వ్యూ
**ఇంటర్వ్యూ** అనగా ప్రశ్న సమాధానాల ద్వారా సమాచారాన్ని సేకరించటం. ఇలా సేకరించిన సమాచారాన్ని రకరకాలుగా వాడుకోవచ్చు. పత్రికలు, దృశ్య, శ్రవణ మాధ్యమాల ద్వారా ప్రజలకి తెలియచేయడం, విద్య, ఉపాధి అవకాశాలకి అర్హతని నిర్ణయించడం లాంటివి వీటిలో ముఖ్యమైనవి. ఇంటర్వ్యూ ద్వారా అభ్యర్థుల వ్యక్తిత్వాన్ని మదింపు చేస్తారు. అంటే పరిశీలనా శక్తిని, తెలివితేటలను, లౌక్యాన్ని, వాస్తవ దృష్టిని, నిర్ణయనిష్పాక్షితను, నేర్చుకోవాలనే ప్రేరణా శక్తిని, జట్టులో పని చేసే సమర్ధత, అలోచనా శక్తి, ముక్కుసూటి తనం, గోప్యత, నీతి నిజాయితీ, సమయపాలన, క్రమశిక్షణ లాంటి మనిషి నడవడికకి సంబందించిన వివిధ లక్షణాలని అంచనా వేయడం. మిగతా వ్యాసంలో విద్య, ఉపాధి అవకాశాల ఇంటర్వ్యూలో విజయం కోసం అభ్యర్థులు తయారవటానికి సూచనలు పరీశీలిద్దాం.

## ఇంటర్వ్యూకి తయారి

### భౌతిక తయారి

భౌతిక తయారి అనగా అభ్యర్థి దుస్తులు, అలవాట్లు, నడవడిక, సభ్యత లాంటివి. ఒక వ్యక్తిని చూసినపుడు, అ వ్యక్తి ఎలాంటి వాడో, మనం అనాలోచితంగా అభిప్రాయం ఏర్పడుతుంది. దీనికి ఆ వ్యక్తి రూపు రేఖలు, దుస్తులు, నడవడిక ప్రధాన పాత్ర పోషిస్తాయి.

దుస్తులు
పురుషులు, స్త్రీలు హూందాతనంగా వుండే దుస్తులు ధరించాలి. అనగా పురుషులు పాంటు, షర్ట్, స్త్రీలు చీర,జాకెట్ లేక పంజాబీ డ్రస్సు వాడితే బాగుంటుంది. విద్యార్థులు కళాశాలలో సాధారణంగా వాడే టీ షర్టులు, స్కర్ట్లు వాటిని ఇంటర్వ్యూలకి వాడకూడదు. పాదరక్షలు విషయంలో బూట్లు, జోళ్లు వాడాలి. సూట్లు, టై వాడవచ్చు. ఇస్త్రీ చేసిన దుస్తులు వాడాలి.

వ్యక్తిగత అలవాట్లు
ఎబ్బెట్టుగా వుండే వ్యక్తిగత చర్యలను వదిలేయాలి. కొందరు మాట మాటకు మెడతిప్పటం, చేతులు తిప్పటం, భుజాలు ఎగరవేయటం,ఊరికే నవ్వటం చేస్తుంటారు. సన్నిహితులైన స్నేహితుల ద్వారా వాటిని తెలుసుకొని, వాటిని వదిలి వేయడానికి ప్రయత్నించాలి.

నడక
నడక హూందాగా వుండేటట్లు చూసుకోవాలి. సున్నితమైన నడక సాధారణంగా వ్యక్తి ఆత్మవిశ్వాసంతో కనిపిస్తుంది.

వ్యక్తిగత శుభ్రత
శరీర వాసనలు నియంత్రణలో వుంచటానికి మామూలుగా పౌడరు అవసరమైతే సుగంధాలు వాడాలి. తల దువ్వుకోవడం, గోళ్లు పెరిగినపుడు కత్తిరించుకోవడం చేయాలి. అతి ఎక్కువగా మేకప్ చేయకూడదు.eat only difest food beforre interview.

### మానసిక తయారి

ఆత్మ స్థైర్యాన్ని పెంపొందించుకోవటమే మానసిక తయారి. రాత పరీక్ష వచ్చిన మార్కులని బట్టి న్యూనతా భావంగాని, అహంభావంగాని వుండకూడదు. సులభమైన ప్రశ్నలకు సంతోషంగా సమాధానాలు, కష్టమైన ప్రశ్నలకు దిగాలుగా మొహం పెట్టకూడదు. ప్రశ్న ఏదైనా ఆలోచించి, సమర్థతతో, మంచి భావ వ్యక్తీకరణతో, సృజనాత్మకశక్తితో జవాబులు చెప్పాలి. దీనికోసం మాదిరి ఇంటర్వూలకి హాజరై, లోపాలని తెలుసుకొని, వాటిని తొలగించుకోటానికి ప్రయత్నించాలి.

### మేధోపర తయారి

ఇది ఇంటర్వ్యూని బట్టి దానిలో అడగబోయే ప్రశ్నల విషయానికి సంబంధించిన జ్ఞానాన్ని సంపాదించుకోవటం. ప్రజా సేవల ఇంటర్వ్యూలలో సాధారణ జ్ఞానానికి సంబంధించిన ప్రశ్నలుంటాయి. దీనికి స్వగ్రామం, స్వంతం జిల్లా, స్వంత రాష్ట్రం, దేశం గురించి తెలుసుకోవాలి. ప్రస్తుత వార్తలలోని విషయాలగురించి అవగాహన పెంచుకోటానికి దిన పత్రికలు, వార పత్రికలు, దృశ్య శ్రవణ మాధ్యమాల్లో చర్చలు వినియోగించుకోవాలి. వీటిలోని ముఖ్యాంశాలను పుస్తకంలో రాసుకుంటే పునఃశ్ఛరణ చేసుకోటానికి సౌలభ్యంగా వుంటుంది.

అభ్యర్థనలో రాసిన సమాచారాన్ని బట్టి ఏ ప్రశ్నలు రావచ్చో ఊహించి సమాధానాలు రాసుకుంటే, ఇంటర్వ్యూలో ఆత్మస్థైర్యంతో గెలుపు సాధించవచ్చు.

## మూలాలు
# పశ్చిమ చాళుక్యులు

| పశ్చిమ చాళుక్యులు కల్యాణి చాళుక్యులు |
| --- |
| 975–1184 |
| Extent of Western Chalukya Empire, 1121 CE. |
| స్థాయి | సామ్రాజ్యం (973 దాకా రాష్ట్రకూటులకు సామంత రాజ్యం) |
| రాజధాని | మాన్యఖేట బసవకల్యాణ్ |
| సామాన్య భాషలు | కన్నడ సంస్కృతం |
| మతం  | హిందు మతం జైనమతం |
| ప్రభుత్వం | రాజరికం |
| రాజు |  |
|  |
| • 957 – 997  | రెండవ తైలప |
| • 1184 – 1189  | నాలుగవ సోమేశ్వరుడు |
|  |
| చరిత్ర |  |
|  |
| • Earliest records  | 957 |
| • స్థాపన  | 975 |
| • పతనం  | 1184 |
|  |
|

|  |  |
| --- | --- |
| **Preceded by** | **Succeeded by** |
|

|  |  |
| --- | --- |
|  | రాష్ట్రకూటులు
 |

 |

|  |  |
| --- | --- |
| హొయసల సామ్రాజ్యం
 |  |
| కాకతీయులు
 |  |
| యాదవులు
 |  |

 |

 |

**పశ్చిమ చాళుక్యులు** 10 నుంచి 12 శతాబ్దాల మధ్య కాలంలో దక్షిణ భారతదేశంలో చాలా వరకు పశ్చిమ దక్కన్ ప్రాంతాన్ని పరిపాలించిన రాజవంశం. ప్రస్తుతం కర్ణాటకలోని బీదర్ జిల్లాలో ఉన్న బసవకళ్యాణ్ వీరి రాజధానిగా ఉండేది. దానిపేరు మీదుగా వారికి *కళ్యాణి చాళుక్యులు* అనే పేరు కూడా వచ్చింది. వీరికంటే ముందు 6వ శతాబ్దంలో బాదామి ప్రాంతం కేంద్రంగా మరో చాళుక్య వంశం పరిపాలించింది. వారిని *బాదామి చాళుక్యులు* అని కూడా వ్యవహరిస్తారు. వీరికి సమకాలికులు, వేంగి ప్రాంతాన్ని కేంద్రంగా పరిపాలించిన తూర్పు చాళుక్యులు. ఇది మరో రాజవంశం. వీరినే *వేంగి చాళుక్యులు* అని కూడా వ్యవహరిస్తారు. ఈ చాళుక్యుల ప్రాభవానికి ముందు దక్కన్ లో చాలా ప్రాంతం, మధ్య భారతదేశాన్ని మాన్యఖేట సామ్రాజ్యానికి చెందిన రాష్ట్రకూటులు రెండు శతాబ్దాల పాటు నియంత్రించారు.

## ప్రముఖులు

* అత్తిమబ్బే: చాళుక్య రాణి

## మూలాలు
# బెండపూడి అన్నయ మంత్రి

బెండపూడి అన్నయమంత్రి కాకతీయుల మంత్రి, సైన్యాధ్యక్షుడు అనంతరకాలంలో ముఖ్యమైన నాయకుడు. ప్రతాపరుద్రుడు మరణించి, కాకతీయ సామ్రాజ్యం పతనమైపోయాకా, తురుష్కుల పరిపాలనను ఎదిరించి ముసునూరి నాయకుల పరిపాలనకు బాటలువేసిన రాజకీయవేత్త. కాకతీయ పతనానంతరం సంధి యుగంలో అత్యంత ముఖ్యమైన వీరుడు అన్నయమంత్రి. కాకతీయుల కొలువులో తనతో పాటు పనిచేసిన కొలను రుద్రదేవుడు అనే సహ దేశాభిమానితో కలిసి అన్నయమంత్రి తిరుగుబాటుకు రూపకల్పన చేశాడు. చెదిరిపోయిన సైన్యాన్ని, నాయకులను అన్నయమంత్రి, రుద్రదేవుడు పోగుచేసి నూజివీడు ప్రాంతానికి చెందిన కాకతీయ నాయకుడైన ప్రోలయ నాయకుడిని వారికి నాయకుడిగా ఎన్నుకున్నారు. అనంతర కాలంలో ప్రోలయ నాయకుడి నాయకత్వంలో అద్దంకి వేమారెడ్డి, కొప్పుల ప్రోలయనాయకుడు, రేచెర్ల సింగమనాయకుడు, మంచికొండ గణపతినాయకుడు, వుండి వేంగభూపతి వంటి ముఖ్యవీరులు కలిసి వేర్వేరు చోట్ల తిరుగుబాట్లు లేవదీసి, 1326 నాటికి ఢిల్లీ సుల్తానుల సైన్యాన్ని తరిమివేసి ఓరుగల్లును విముక్తం చేశారు. అనంతరం ముసునూరి నాయకులు పాలన ప్రారంభమైంది.

## కాకతీయ పాలనలో

కాకతీయ పరిపాలనలో మంత్రిగా, సైన్యాధక్షునిగా అన్నయమంత్రి బాధ్యతలు నిర్వహించేవాడు. 1303లో మాలిక్ కాఫుర్ తొలిసారి ఓరుగల్లు మీదికి దండయాత్రకు వచ్చినప్పుడు ఇతర ప్రధాన వీరులతో పాటు అన్నయమంత్రికి కూడా ప్రతాపరుద్రుడు సైన్యంలో భాగానికి నాయకత్వం ఇచ్చి పంపగా యుద్ధం చేశాడు.

## కాకతీయ పతనానంతరం

## మూలాలు